CELEX: 32007R0110
Language: lv
Date: 2007-02-05 00:00:00
Title: Komisijas Regula (EK) Nr. 110/2007 ( 2007. gada 5. februāris ), ar ko nosaka, cik lielā mērā var izpildīt pieteikumus uz tiesībām nodarboties ar importu, kuri iesniegti attiecībā uz saldētas liellopu gaļas kvotu, kas paredzēta Regulā (EK) Nr. 704/2006

6.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 31/9
            
         
      KOMISIJAS REGULA (EK) Nr. 110/2007
   (2007. gada 5. februāris),
   ar ko nosaka, cik lielā mērā var izpildīt pieteikumus uz tiesībām nodarboties ar importu, kuri iesniegti attiecībā uz saldētas liellopu gaļas kvotu, kas paredzēta Regulā (EK) Nr. 704/2006
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopējo organizāciju (1),
   ņemot vērā Komisijas 2006. gada 8. maija Regulu (EK) Nr. 704/2006 par tarifa kvotas saldētai liellopu gaļai ar KN kodu 0202 un produktiem ar KN kodu 0206 29 91 atvēršanu un administrēšanas nodrošināšanu (no 2006. gada 1. jūlija līdz 2007. gada 30. jūnijam) (2), un jo īpaši tās 5. pantu,
   tā kā:
   ar Regulas (EK) Nr. 704/2006 1. pantu nosaka kvotu 53 000 tonnu apmērā, kam Kopienas operators var iesniegt pieteikumus uz tiesībām nodarboties ar importu, pamatojoties uz atskaites daudzumu, ar ko atzīmēts daudzums liellopu gaļu ar KN kodiem 0201, 0202, 0206 10 95 vai 0206 29 91, kuru atbilstīgi muitas noteikumiem viņš importējis vai kas tika importēta viņa vārdā laika posmā no 2005. gada 1. māja līdz 2006. gada 30. aprīlim. Tā kā pieteikumi uz tiesībām nodarboties ar importu pārsniedz 1. pantā minēto pieejamo daudzumu, jānosaka vienota procentuālā samazinājuma likme saskaņā ar Regulas (EK) Nr. 704/2006 5. pantu,
   IR PIEŅĒMUSI ŠO REGULU.
   1. pants
   Pieteikumus uz tiesībām nodarboties ar importu, kas iesniegti 2007. gada janvārī saskaņā ar Regulas (EK) Nr. 704/2006 4. panta 1. punktu, izpilda līdz 4,743334 % no pieprasītā daudzuma.
   2. pants
   Šī regula stājas spēkā 2007. gada 6. februārī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 5. februārī
      
         
            Komisijas vārdā —
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1899/2004 (OV L 328, 31.10.2004., 67. lpp.).
   
      (2)  OV L 122, 9.5.2006., 8. lpp.